चंडीगढ़ में आज 91 कोरोना वायरस मामले सामने आए और 1 मरीज की मौत
चंडीगढ़ में आज 91 कोरोना वायरस मामले सामने आए और 1 मरीज की मौत हुई है। जिसके बाद यहां कुल मामलों की संख्या 2,396 हो गई है, जिसमें 1,012 सक्रिय मामले, 1,351 डिस्चार्ज और अब तक 31 मौतें शामिल हैं।
चंडीगढ़ में आज 91 कोरोना वायरस मामले सामने आए और 1 मरीज की मौत हुई है। जिसके बाद यहां कुल मामलों की संख्या 2,396 हो गई है, जिसमें 1,012 सक्रिय मामले, 1,351 डिस्चार्ज और अब तक 31 मौतें शामिल हैं। स्वास्थ्य विभाग ने इसकी जानकारी दी। कोविड-19 संक्रमण और मौत के बढ़ते मामले बीच, पंजाब के मुख्यमंत्री अमरिंदर सिंह ने हाल ही में कहा था कि वह वायरस के प्रसार को रोकने के लिए कठोर कदम उठाने के लिए अनिच्छुक नहीं है। हालांकि सिंह ने एक बार फिर से लॉकडाउल लगाने की संभावना से इंकार नहीं किया, खासकर उन इलाकों में जहां मामले काफी बढ़ रहे हैं। उन्होंने स्पष्ट किया कि आर्थिक गतिविधियों को नुकसान नहीं होने दिया जाएगा। मुख्यमंत्री की अध्यक्षता में हाल ही में हुई राज्य मंत्रिमंडल की आनलाइन बैठक में राज्य में महामारी की स्थिति की समीक्षा की गयी। मुख्यमंत्री ने विशेषज्ञ स्वास्थ्य सलाहकार समिति के अध्यक्ष के के तलवार के एक सुझाव के जवाब में कहा, अगर जरूरत पड़ी तो राज्य सरकार कोरोना वायरस का मुकाबला करने के लिए कड़े कदम उठाने पर विचार करेगी। एक सरकारी विज्ञप्ति के अनुसार, राज्य की अर्थव्यवस्था के पुनरुद्धार के लिए काम कर रहे विशेषज्ञ समूह का नेतृत्व करने वाले मोंटेक सिंह अहलूवालिया ने भी कहा कि कोविड-19 के प्रसार को रोकने के लिए किए गए किसी भी उपाय से आर्थिक गतिविधियां प्रभावित नहीं होनी चाहिए।